Марко Ганчев
Бягащо дърво

chitanka.info

Към слънцето дървото бяга.

Това на село също става —

до покривите се протяга

и разклонява се тогава.

Но ти, дърво, порасло в двора

покрай основите ни влажни,

кога ще стигнеш до простора

над къщите ни шестетажни?

Това е дело свръхприродно,

но пак протягаш се наивно.

Не можеш инак, мое плодно

дърво, а не декоративно…

1967

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.